Un bărbat din Botoșani a sunat la 112 disperat că și-a pierdut piciorul. Medicii i-l amputaseră fără ca el să știe
Scene șocante la Botoșani de pe patul unui spital. Un bărbat a sunat la 112 și a anunțat că și-a pierdut piciorul și vrea ca acesta să îi fie adus înapoi.
Bietul om, în vârstă de 60 de ani, se afla în stare de șoc după ce medicii i-au amputat piciorul stâng și, când s-a trezit din operație, a intrat în panică.
A luat telefonul unui coleg de salon și a cerut ajutor la 112. Pacientul de lângă a fost cel care le-a explicat dispecerilor că nu este o glumă proastă, ci apelul om unui suferind, tulburat de intervenția prin care a trecut.
Potrivit medicilor, bărbatul avea o necroză gravă a piciorului și rudele sale au fost de acord cu amputarea membrului.
Sursa: Pro TV
Dată publicare:
06-03-2024 13:31